Stilen om bord er uformell, også i restauranten. Om kvelden er det allikevel vanlig å skifte til et litt penere antrekk enn det du har brukt på dagtid. Én kveld i løpet av cruiset er det kapteinens festmiddag, og da er det hyggelig å pynte seg litt ekstra, for eksempel med jakke og slips for herrene. Ta med gode sko og praktiske klær til utfluktene, og husk at det om våren og høsten kan være kjølig om kveldene. Noen av skipene har jacuzzi eller små basseng på soldekket.